Në subjektet: Agjencia për Zhvillim Bujqësor dhe Rural (AZHBR) dhe subjektin përfitues “F” shpk, u krye inspektimit financiar publik në **zbatim të V**endimit të Nëpunësit të Parë Autorizues nr.1, datë 20.01.2023 “Për fillimin e inspektimit financiar publik” i ndryshuar. Nga inspektimi i kryer u konstatua sa vijon:

Më datë 15.01.2020 është lidhur Kontrata e grantit nr.91/3 Prot, ndërmjet palëve kontraktuese: i) Agjencia për Zhvillim Bujqësor dhe Rural, AZHBR (më poshtë referuar si: AZHBR), si palë që jep mbështetjen, përfaqësuar nga Titullari i Institucionit dhe Përfituesit “FA&E 2018” shpk, si palë që përfiton fondet.

Objekti i kontratës “Ndërtim stalle për mbarështim viçash, pajisje dhe makineri”, në bazë të Lejes së Ndërtimit nr. 7, datë 06.05.2019 “Për ndërtim të ri, me sipërfaqe më të madhe se 250 m2, lëshuar nga Bashkia Patos, (protokolluar në Bashkinë Patos nr.11/7 Prot, datë 06.05.2019), me zhvillues subjektin “F” shpk, Ndërtues “A” shpk, përfaqësuar nga Z.A.Gj, dokumentohet të ketë filluar më datë 17.01.2020; Sipërfaqja e tokës së zhvillimit 7000 m2, sipërfaqe ndërtimi për 840 m.2

* Leja e ndërtimit është dhënë për zhvilluesin “F” shpk, për objektin: Stallë për rritje viçash”, për pasurinë me nr. pasurie 16/8, Vol 3, fq 66, ZK nr. 3361. Leja e ndërtimit rezulton të jetë e vlefshme për një periudhë 12 muaj nga data e fillimit të punimeve, referuar grafikut të punimeve.
* Punimet e ndërtimit të godinës 1 kat me sipërfaqe 840 m2 konsistojnë në: Punime dheu, Punime shtresash, Punime tavani e suvatime, Punime suvatimi dhe veshje me pllaka, Punime dyer dhe dritare, Punime bojatisje, Punime betoni dhe beton arme (b/a), Punime hekuri dhe betoni, Punime muraturë tulle, Punime hidrosanitare, Punime kanalizimi, Punime elektrike, Punime MNZ, Punime për sistemime te jashtme.
* Punimet për ndërtimin e objektit kanë përfunduar para afatit, të përcaktuar në kontratën, sa më lart cituar dhe konkretisht më datë 01.07.2020.
* Nga ana e strukturave përgjegjëse të AZHBR-së, dhe konkretisht nga ana e Drejtorisë së Pranimit dhe Aprovimit të Projekteve (DPAP), si dhe nga ana e Komisionit të Vlerësimit (EVC), gjatë konkludimit të vlerës së shpenzimeve të pranueshme, si dhe përcaktimit të ofertës për çmime të arsyeshme/ofertë fituese, rezulton në vlerën prej 374 244.78 lekë, pa Tvsh, vlerë e cila përfaqëson diferencë në sasi dhe çmim për 5 (pesë) zëra punimesh 6 (gjashtë) nën-zëra punimesh) pjesë e shpenzimeve të pranueshme.
* Totali i investimit në kohën respektive të konkludimit të vlerës së shpenzimeve të pranueshme, si dhe përcaktimit të ofertës për çmime të arsyeshme/ofertë fituese, duhet të ishte në vlerën 48 797 935.22 lekë, pa tvsh (49 172 180 lekë -374 244.78 lekë).
* Vlera prej 243 259.11 lekë, vlerësohet përfitim i padrejtë nga ana e Subjektit përfitues “F” shpk, e cila përfaqëson 65% të totalit të shpenzimeve të pranueshme të Investimit/kontributi i përgjithshëm publik (374 244.78\*65 %).
* Komisioni i Vlerësimit (EVC), nuk ka përmbushur kërkesat e Aneksit II, pika 1/paragrafi i fundit i kësaj pike (lidhur me vlerësimin dhe përcaktimin e arsyeshmërisë së kostos/çmimit për aplikimin ID 01/1/2/05/0310 (nga marrja e kërkesës të DPAP nr.91/19 Prot, datë 22.06.2020 “Kërkesë për përcaktimin e çmimit të arsyeshëm”, deri me hartimin dhe dorëzimin e Raportit përfundimtar të EVC nr.656/11 Prot, datë 31.12.2020).
* Lidhur me Amendimet e Kontratës së Grantit:
* Më datë 30.07.2020 është nënshkruar amendimi i Kontratës së grantit Nr. 01/1/2/05/0310 (numër identifikimi), protokolluar pranë AZHBR-së nr.91/23 Prot, datë 30.07.2020, ndërmjet palëve kontraktuese: i) Agjencia për Zhvillim Bujqësor dhe Rural, AZHBR, si palë që jep mbështetjen, përfaqësuar nga Titullari i Institucionit; si dhe; ii) Përfituesit të grantit ”F” shpk, përfaqësuar nga Z. A.K. si palë që përfiton fondet, e cila ndër të tjera ka reflektuar:
* Totali i shpenzimeve të pranueshme: 49 172 180 lekë;
* Kontributi i përgjithshëm publik në shumën 31 961 917 lekë (në masën 65 % të totalit të shpenzimeve të pranueshme të investimit), aprovuar me njoftimin nr.91/22, datë 23.07.2020. Kontributi i përgjithshëm publik, përbëhet nga: i) shuma në vlerën prej 7 990 479 lekë, e cila përfaqëson Financim kombëtar, në masën prej 25 % të shumës së kontributit të përgjithshëm publik të aprovuar, si dhe; ii) shuma në vlerën prej 23 971 438 lekë, e cila përfaqëson financim/kontribut të BE-së në masën 75 %, të shumës së kontributit të përgjithshëm publik të aprovuar.
* Referuar nenit 2 “Shuma e kontraktuar”, të Amendimit të kontratës bazë nr.91/23, datë 30.07.2020, rezulton se: “Shuma në vlerën prej 3 196 192 lekë, përfaqëson para financimin për përfituesin në masën 10 % të shpenzimeve të pranueshme, të aprovuara/miratuara nga AZHBR, e cila përbëhet nga: i) shuma në vlerën prej 799 048 lekë, e cila përfaqëson Financim kombëtar, në masën prej 25 % të shumës së parafinancimit të aprovuar; ii) shuma në vlerën prej 2 397 144 lekë, e cila përfaqëson financim/kontribut të BE-së, në masën 75 % të shumës së para financimit të aprovuar, si dhe; iii) neni 4, pika 1, ndryshon:… para financimi do të përbëhet nga: i) shuma në vlerën prej 2 397 144 (75% kontribut BE), si dhe; ii) shuma në vlerën prej 799 048 lekë (25% kontribut kombëtar)”.
* Lidhur me fazat e ndjekura nga ana e AZHBR-së, si dhe nga ana e Aplikantit, e për më tej, Përfitues i Grantit (aplikimi; kontrolli dhe pranueshmëria e aplikimit, procedura e kontrollit, si dhe Autorizimi dhe Ekzekutimi i pagesave respektive):
* Drejtoria e Pranimit dhe Aprovimit të Projekteve:
* Formulari i aplikimit datë 30.01.2019, me numër Identifikimi: ID 01/1/2/05/0310 (protokolluar në AZHBR nr.656 Prot, datë 30.01.2019); (Versioni 1.4 2019), rezulton të jetë përcjellë dorazi nga ana e Aplikantit pranë AZHBR-së, për masën/Masa 1: “Investime në asete fizike në ferma bujqësore”.
* Në referencë të thirrjes datë 15 Janar 2019 “Për dorëzim të Aplikimeve”, publikuar në faqen e internetit të AZHBR-së, rezulton se, aplikimi sa më lart, është dorëzuar në zarf të mbyllur me Titullin e thirrjes për dorëzim të aplikimit respektiv; Zarfi mban emrin e plotë, adresën, si dhe mban shënimin “të mos hapet para dorëzimit”.
* Nga ana e Aplikantit, rezulton të jetë dorëzuar aplikimi pranë AZHBR-së, brenda afatit të përfundimit për dorëzimin e aplikimit, afatit të përcaktuar për këtë thirrje, sa më lart cituar.
* Dokumentohet që, nga ana e DPAP-së, më datë 25.09.2019, të jetë kërkuar dokumentacion shtesë/Njoftim për dokumentacion shtesë, drejtuar subjektit aplikues “F” shpk.
* Në zbatim të pikës 5.2.1 të Manualit të Procedurës të Drejtorisë së Kontrollit, rezulton se, nga ana e Drejtorisë së Kontrollit të jetë kryer, kontroll në vend/verifikim në terren, në referencë të kërkesës së bërë nga Drejtoria e Pranimit dhe Aprovimit të Projekteve (shkresa nr.656/9 Prot, datë 05.11.2019 “Kërkesë për kryerjen e kontrollit në vend).
* Nga ana e strukturës përgjegjëse të AZHBR-së, Drejtoria e Kontrollit, rezulton të jetë kryer “kontroll në vend/verifikim në terren”, para kontraktimit të aplikimit me numër 01/1/2/05/0310 në referencë të kërkesës së bërë nga DAP (shkresa nr.656/9 Prot, datë 05.11.2019 “Kërkesë për kryerjen e kontrollit në vend”), si dhe dokumentohet që me shkresën nr. 656/10 Prot, datë 21.11.2019, Drejtoria e Kontrollit të ketë përcjellë pranë DPAP-së dosjen e aplikimit dhe setin e dokumentacionit të përgatitur nga kontrolli në vend për përfituesin “FA&E 2018” shpk.
* Nuk rezulton të jetë kërkuar kontroll shtesë, përpara lidhjes së kontratës, nga ana e Drejtoria e Pranimit dhe Aprovimit të Projekteve.
* Institucioni i AZHBR-së/DPAP me shkresën nr.91/2 Prot, datë 14.01.2020 “Njoftim me shkrim për aprovimin e aplikimit dhe nënshkrimin e kontratës” drejtuar Aplikantit “F” shpk, ka njoftuar aplikantin se: “Aplikimi është aprovuar”.
* Dokumentohet që, më datën 15.01.2020, ndërmjet AZHBR-së, në cilësinë e Autoritetit Kontraktor për Fondet e Programit IPARD II, 2014-2020 dhe Përfituesit të Fondeve nga ky program/“F” shpk, të jetë lidhur kontrata protokolluar në AZHBR me nr. 91/3 Prot, datë 15.01.2020.
* Struktura e Drejtorisë së Kontrollit:
* Nga ana e SKI/DK, dokumentohen të jenë kryer 6 kontrolle në terren, kontrolle këto të ushtruara pranë Subjektit “F”, lidhur me investimin “Ndërtim stalle për rrije vicash”, me numër identifikimi ID 01/1/2/05/0310, Masa 1 “Investime në asetet fizike në fermat bujqësore”, respektivisht:
* 1(një) verifikim/kontroll në vend/terren, para miratimit të lidhjes së Kontratës së Grantit,
* 4 (katër) verifikime/kontrolle shtesë në vend/terren, pas lidhjes së Kontratës së Grantit;
* 1 (një) verifikim/kontroll në vend/terren, para autorizimit për pagesë në masën 90 % të vlerës së Kontratës së Grantit.
* Mbi verifikimet e kryera në vend mbas nënshkrimit të Kontratës së Grantit nga palët respektive:
* Nga ana e Drejtorisë së Kontrollit, rezulton të jenë kryer 4 kontrolle shtesë për punime të fshehura/maskuara për periudhën e parashikuar të punimeve, sipas Raport Progresit të paraqitur nga aplikanti, referuar Programeve të punës: i) nr.840 Prot, datë 18.02.2020; ii) nr.1058, datë 10.03.2020, iii) nr.1155, datë 30.03.2020, si dhe; iv) nr.1220, datë 14.04.2020, sipas urdhrave të Drejtuesit të Drejtorisë së Kontrollit “Për verifikimin në vend”, respektivisht:i) nr.247, datë18.02.2020, ii) nr.273, datë 10.03.2020, iii) nr.286, datë 30.03.2020, si dhe; iv) nr.293, datë 14.04.2020 (në referencë të kërkesës së bërë nga DAP shkresa nr.91/5 Prot, datë 16.01.2020 “Kërkesë për kryerjen e kontrollit në vend”), si dhe me shkresat :i) nr. 91/14 Prot, datë 09.03.2020, ii) nr. 91/15 Prot, datë 27.03.2020, iii) nr.91/16 Prot, datë 23.04.2020, si dhe; iv)nr.91/17 Prot, datë 27.04.2020 “Dorëzim dosje dhe seti dokumentacioni të përgatitur nga VNV”, ka përcjellë pranë DPAP-së Raportin e verifikimit në vend; Listën për verifikimin në vend, si dhe setin e dokumentacionit respektiv.
* Nga ana Drejtorisë së Kontrollit, rezulton të jetë urdhëruar verifikimi në vend i dosjes (në referencë të pikës 5.2.2 “Procedura për verifikimin në vend pas kërkesës për pagesë), pas kërkesës për pagesë, bërë nga ana e Përfituesit, dhe të të gjithë formularëve që kanë të bëjnë me investimin, në referencë të Urdhrit nr.363 datë 20.10.2020 “Për realizimin e kontrollit në vend”, Formulari E-5.1-1.2, si dhe me shkresën nr.337/1 Prot, datë 04.11.2020, Drejtoria e Kontrollit ka përcjellë pranë DAP dosjen e aplikimit dhe setin respektiv të dokumentacionit.
* Nga kontrolli i ushtruar/verifikimi në terren, kanë rezultuar, diferenca në sasi, për 62 zëra e nen zëra punimesh/ (+/-), përcjellë pranë Drejtorisë së Pranimit dhe Aprovimit të Projekteve.
* Në përfundim të kontrollit administrativ të dokumentacionit të kryer nga ana e DAP-së dhe të kontrollit në vend të kryer nga ana e Drejtorisë së Kontrollit, kanë rezultuar diferenca në vlerën totale prej 7 096 324.28 lekë, vlerë e cila përfaqëson diferenca në Komponentin “Pajisje makineri bujqësore dhe punime ndërtimi”, për 21 zëra /të pakryera, e për rrjedhojë vlera 4 612 610. 78 lekë (7 096 324.28 \* 65 %= 4 612 610. 78), e cila përfaqëson kontributin e përgjithshëm publik, rezulton të mos jetë ekzekutuar, në autorizimin respektiv të pagesës së bërë nga ana e Drejtorisë së Autorizimit të Pagesave.
* Struktura e Drejtorisë së Autorizimit të Pagesave (DAP), si dhe Drejtoria e Ekzekutimit të Pagesave (DEP):
* Mbi autorizimin dhe ekzekutimin e parapagesës, në masën 10 % të kontratës së grantit:
* Nga ana e Drejtorisë së Autorizimit të Pagesave, me shkresën nr.91/10 Prot, datë 11.02.2020 “Njoftim mbi shumën e autorizuar, Parapagesë 10 %”, nënshkruar nga ana e Titullarit të AZHBR-së, është njoftuar Përfituesi “F” shpk se: “Shuma e autorizuar për Kontratën e Grantit nr.91/3 Prot, datë 15.01.2020, është në vlerën prej 3 313 363.64 lekë, nga e cila: i) 75 % financohet nga Kontributi i Bashkimit Evropian, në vlerën prej 2 485 022.73 lekë, si dhe; ii) 25 % financohen nga Kontributi Kombëtar në vlerën prej 828 340.91 lekë”.
* Nga ana e Përfituesit dokumentohet “Çertifikatë garancie pagesë paradhënie” nr.16/FRSG1/057259, datë 29.01.2020, lëshuar nga Kompania/Shoqëria e sigurimeve “S” sh.a, në cilësinë e garantuesit të pagesës së paradhënies në vlerën prej 3 644 700 lekë, ose në masën 110 % të vlerës së parafinancuar, si dhe me afat të vlefshmërisë të garancisë së paradhënies që përkon nga data 29.01.2020 deri datë 30.06.2021 (datë që përkon me dorëzimin nga përfituesi/kontraktuesi të situacioneve, me vlerën e kësaj pagese paradhënie), referuar Kontratës së Grantit nr.91/3, datë 15.10.2020, neni 4 “Detyrimet e Përfituesit”, pika 1 “Pagesa paraprake e përfituesit”.
* AZHBR, me shkresën nr. 91/11 Prot, datë 11.02.2020 “Njoftim për parapagesë”, mbas kontrollit për plotësinë dhe përputhshmërinë për parapagesën deri në masën 10 % të ndihmës publike, ka bërë me dije Përfituesin “F” shpk, mbi shumën e autorizuar, Parapagesës 10%, në vlerën prej 3,313,363.64 lekë, vlerë e cila, do të transferohet në llogarinë e dokumentuar të Tij”.
* Dokumentohet që, nëpërmjet operatorit bankar ....me urdhër transfertën e datës 05.03.2020 të jetë kryer parapagesa në masën 10% të ndihmës publike, në vlerën prej 3,313,363.64 lekë, referuar Kontratës së grantit nr.91/3, datë 15.01.2020, neni 3 “Të drejtat e përfituesit”, pika 1, si dhe të nenit 6 “Detyrimet e AZHBR”, pika 2.
* Dokumentohet që në llogarinë bankare të përfituesit/ të jetë transferuar parapagesa 10% të ndihmës publike, në vlerën prej 3,313,363.64 lekë.
* Mbi autorizimin dhe ekzekutimin e pagesës në masën 90 % të kontratës së grantit, të amenduar:
* Nga ana e Drejtorisë së Autorizimit të Pagesave me shkresën nr.3334/2 Prot, datë 12.11.2020 “Njoftim për pagesë” nënshkruar nga ana e Titullarit të AZHBR-së, është njoftuar Përfituesi “FA&E 2018” shpk se, shuma e autorizuar për Kontratën e Grantit nr. 91/3 Prot, datë 15.01.2020, e amenduar, është në vlerën prej 24,035,942.58 lekë nga të cilat: i) 75 % financohet nga Kontributi i Bashkimit Evropian, në vlerën prej 18,026,957.05 lekw, si dhe; ii) 25 % financohen nga Kontributi Kombëtar në vlerën prej 6,008,985.68 lekë.
* Dokumentohet që, nëpërmjet operatorit bankar me urdhër transfertën e datës 05.03.2020, të jetë kryer pagesa në masën 90% të ndihmës publike, në vlerën prej 24,035,942 lekë, referuar Kontratës së Grantit 91/3 Prot, datë 15.01.2020, e amenduar, neni 4 “Të drejtat e përfituesit”, pika 1, si dhe të nenit 6 “Detyrimet e AZHBR”, pika 2,
* Dokumentohet që në llogarinë bankare të përfituesit/operatori bankar të jetë transferuar pagesa 90% të ndihmës publike, në vlerën prej 24,035,942 lekë.
* Nga ana e Drejtorisë së Autorizimit të Pagesave, në cilësinë e strukturës përgjegjëse për kontrollin e plotësisë dhe përshtatshmërisë të kërkesave për pagesë, nuk janë përmbushur detyrat funksionale, sikurse përcaktuar në Rregulloren e Brendshme të organizimit dhe funksionimit të administratës për Agjencinë AZHBR, neni 15, pika 15.5.2, si dhe; kërkesat respektive, sikurse përcaktuar në “Manualin e Procedurave të Drejtorisë së Autorizimit të Pagesave”, pika 3 “Objekti i punës”, si dhe në pikën 5.5. “Verifikimi administrativ i kërkesës për pagesë”, si dhe nuk janë përmbushur kërkesat e chek listës respektive/E-4.1-1.12 3 “Lista e kontrolleve për plotësimin dhe përputhshmërinë”, pika 25, ku citohet kërkesa për: “Kopje të librit të masave, vetëm kur parashikon ndërtim dhe rindërtim”.
* Subjekti Përfitues “F” shpk:
* Nuk ka respektuar kërkesat e: i) Ligjit nr.8402, datë 10.09.1998 “Për kontrollin dhe disiplinimin e punimeve të ndërtimit”; ii) Udhëzimit të Këshillit të Ministrave nr.2, datë 13.05.2005 “Për zbatimin e Punimeve të ndërtimit”, Kreu III “Dokumentacioni teknik i punimeve të ndërtimit”, si dhe Udhëzimit të Këshillit të Ministrave nr.1, datë 16.06.2011 “Për disa ndryshime në Udhëzimin e Këshillit të Ministrave nr.3, datë 15.02.2001 ”Për mbikëqyrjen dhe kolaudimin e punimeve të ndërtimit”.

Në përfundim të inspektimit, grupi i inspektimit ka propozuar:

* Masa shpërblim vlerë dëmi 1(një)
* Masa rregullative 8 (tetë)
* Masa disiplinore 1 (një)